
[bookmark: Sujet][bookmark: References]Законодателна резолюция на Европейския парламент от 20 май 2026 г. относно проекта на решение на Съвета относно сключването от името на Съюза на Протокола за прилагане на Споразумението за партньорство в областта на рибарството между Демократична република Сао Томе и Принсипи и Европейската общност (2025—2029 г.) (11609/2025 – C10-0246/2025 – 2025/0202(NLE))
(Одобрение)
Европейският парламент,
–	като взе предвид проекта на решение на Съвета (11609/2025),
–	като взе предвид проекта на протокол за прилагане на Споразумението за партньорство в областта на рибарството между Демократична република Сао Томе и Принсипи и Европейската общност (2025—2029 г.) (11606/2025), 
–	като взе предвид искането за одобрение, представено от Съвета в съответствие с член 43, параграф 2, както и член 218, параграф 6, втора алинея, буква a), точка v) от Договора за функционирането на Европейския съюз (C10‑0246/2025),
–	като взе предвид бюджетната оценка на комисията по бюджети,
[bookmark: _Hlk227229684]–	като взе предвид член 107, параграфи 1 и 4, член 117, параграф 7 и член 58 от своя Правилник за дейността,
–	като взе предвид становището на комисията по развитие,
–	като взе предвид препоръката на комисията по рибно стопанство (A10-0096/2026),
1.	дава своето одобрение за сключването на протокола;
2.	възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите членки и на Сао Томе и Принсипи.

